Grammatiske kategorier kan deles inn i to grupper. Inherente grammatiske kategorier uttrykker egenskaper ved ordet sjøl, mens relasjonelle grammatiske kategorier uttrykker egenskaper ved andre ord. Et eksempel på en inherent grammatisk kategori er tempus ved verb (det er verbet sjøl som er presens eller preteritum), mens genus ved adjektiv er en relasjonell grammatisk kategori (det er ikke adjektivet sjøl som er hankjønn, hunkjønn eller intetkjønn, men substantivet det står til).